section_heading: 2020.
paragraph_text: Nakon što je na 12. rujna u kvalifikacijama za Veliku nagradu Toskane osvojio pole position s 0,059 sekundi prednosti ispred Valtterija Bottasa, Hamilton nije dobro startao utrku na Mugellu, te je izgubio vodeću poziciju od momčadskog kolege. Nakon što je utrka prekinuta zbog sudara, a potom nastavljena u desetom krugu, Hamilton je na stajaćem restartu pretekao Bottasa. Vodstvo koje je tada stekao, nije ispuštao do kraja utrke, te je stigao do svoje 90. pobjede u Formuli 1.<small><ref> Tuscan GP: Hamilton wins crash-filled Mugello race Motorsport. Objavljeno 13. rujna 2020. Pristupljeno 23. travnja 2021. </small><small><ref> 2020 Tuscan Grand Prix: Race Highlights YouTube. Objavljeno 13. rujna 2020. Pristupljeno 23. travnja 2021. </small> Nakon što je na Velikoj nagradi Rusije osvojio osmi pole position u sezoni,<small><ref> Hamiltonu osmi pole position u sezoni, Verstappen razdvojio Mercedese MAXF1. Objavljeno 26. rujna 2020. Pristupljeno 23. prosinca 2021. </small> Hamilton je prije početka utrke dva puta vježbao probni start na nedozvoljenom mjestu. Britanac je zadržao vodstvo na startu, ali u nastavku vodstvo utrke je uskoro objavilo da je Hamilton dobio dvije kazne od pet sekundi zbog nedozvoljenih probnih startova, pa je morao čekati deset sekundi prilikom promjene guma u 16. krugu kada je imao skoro tri sekunde prednosti ispred momčadskog kolege Valtterija Bottasa. Na stazu se vratio na 10. mjestu, a do kraja utrke se uspio probiti do trećega mjesta s točno 15 sekundi zaostatka za Maxom Verstappenom u Red Bullu.<small><ref> Bottas pobjednik VN Rusije nakon dvostruke kazne za Hamiltona MAXF1. Objavljeno 27. rujna 2020. Pristupljeno 23. prosinca 2021. </small><small><ref> 2020 Russian Grand Prix: Race Highlights YouTube. Objavljeno 27. rujna 2020. Pristupljeno 24. prosinca 2021. </small> Hamilton je zbog probnih startova prvotno dobio i dva kaznena boda, no naknadno su poništena. FIA-in trkaći direktor Michael Masi nakon utrke je izjavio da su kazneni bodovi u ovom slučaju neprimjereni iako je kazna od dvaput po pet sekundi na mjestu, što je kasnije dovelo do poništavanja kaznenih bodova. Umjesto dva kaznena boda za Hamiltona, FIA je kaznila Mercedes s 25 000 eura kazne jer Hamiltona nisu upozorili da ne smije izvoditi probne startove na mjestima na kojima je to učinio.<small><ref> Hamiltonu poništena dva kaznena boda za incidente na VN Rusije MAXF1. Objavljeno 28. rujna 2020. Pristupljeno 23. prosinca 2021. </small>